ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О РЕГУЛИСАЊУ ЈАВНОГ ДУГА РЕПУБЛИКЕ СРБИЈЕ ПО ОСНОВУ НЕИСПЛАЋЕНЕ ДЕВИЗНЕ ШТЕДЊЕ ГРАЂАНА ПОЛОЖЕНЕ КОД БАНАКА ЧИЈЕ ЈЕ СЕДИШТЕ НА ТЕРИТОРИЈИ РЕПУБЛИКЕ СРБИЈЕ И ЊИХОВИМ ФИЛИЈАЛАМА НА ТЕРИТОРИЈАМА БИВШИХ РЕПУБЛИКА СФРЈ

Члан 1.

У Закону о регулисању јавног дуга Републике Србије по основу неисплаћене девизне штедње грађана положене код банака чије је седиште на територији Републике Србије и њиховим филијалама на територијама бивших република СФРЈ („Службени гласник РС”, број 108/16), у члану 4. став 2. после речи: „интересног рачуна” додају се речи: „и обрачун броја дана по методи 30/360”.

Члан 2.

У члану 5. речи: „од 31. августа 2018. године и закључно са 28. фебруаром 2023. године” замењују се речима: „од 31. августа 2019. године и закључно са 29. фебруаром 2024. године”.

Члан 3.

У члану 11. став 1. речи: „годину дана” замењују се речима: „две године”.

Члан 4.

У члану 12. став 2. после речи: „штедне књижице” додају се запета и речи: „односно оригинал картице девизног рачуна”.

У ставу 3. речи: „надлежних органа и институција” замењују се речима: „надлежних органа, односно финансијских институција”.

Став 5. мења се и гласи:

„Надлежни орган, односно финансијска институција из става 3. овог члана јесте орган, односно финансијска институција коју је бивша република СФРЈ овластила да издаје потврде из тог става.”.

Члан 5.

У члану 13. ст. 2. и 3. после речи: „штедне књижице” додају се запета и речи: „односно оригинал картице девизног рачуна”.

Члан 6.

У члану 17. став 1. после речи: „штедне књижице” додају се запета и речи: „односно оригинал картице девизног рачуна”.

У ставу 2. после речи: „поништене штедне књижице” додају се запета и речи: „односно картице девизног рачуна”, а после речи: „оригинал штедне књижице” додају се запета и речи: „односно оригинал картице девизног рачуна”.

Члан 7.

Овај закон ступа на снагу осмог дана од дана објављивања у „Службеном гласнику Републике Србије”.